stanford-oval/wikipedia huggingface dataset:
שומרי הארזים
היסטוריה > ההשתתפות במלחמת האזרחים הלבנונית

שומרי הארזים הצליחו לגייס כ-500–1,000 לוחמים במהלך מלחמת האזרחים. הם טענו כי הם מגינים על לבנון "במילה ובחרב", ובכך הצביעו על זיקתם הנוצרית-מרונית. עם זאת, כמה מתומכיה התעקשו לשמור על צביון ללא זיקה עדתית או דתית. בשיאה הגיעה התנועה ל-6,000 תומכים, אך על אף מספרם השולי בזירה הפוליטית הלבנונית, היו שומרי הארזים מעורבים בכמה מההתנגשויות הקשות ביותר של המלחמה.
היסטוריה > פעילות צבאית

במרץ 1976 התעמתו שומרי הארזים עם כוחות של הפלסטינים ומפלגות השמאל במערב ביירות. יחידה של שומרי הארזים נפרשה גם באזור זערור, על הכביש המוביל לזחלה, כדי לתמוך בכוחות הפלנגות. באפריל לוחמים של שומרי הארזים הצליחו להתבסס מדרום לביירות, תוך לחימה בקואליציה של כוחות פלסטינים, של המפלגה הסוציאליסטית הפרוגרסיבית (PSP), ושל המפלגה הסורית הסוציאליסטית הלאומית (SSNP).
בקיץ 1976 היו שומרי הארזים בין המיליציות הראשונות שתקפו את תל א-זעתר, המחנה הפלסטיני האחרון במזרח ביירות, שנפל לאחר 52 ימי מצור. מעשיהם של אנשי התנועה ובעלי בריתם לאחר נפילת המחנה תוארו לא פעם כטבח של האוכלוסייה האזרחית. במהלך הקרב הוביל סאקר יחידה של שומרי הארזים לשכא, בה נטבחו אזרחים נוצרים בידי כוחות שמאל פלסטינים, ונלחם בתוקפים. שומרי הארזים, לצד כוחות נוצריים נוספים, פלשו לאחר מכן לאזור כוּרה בצפון לבנון והגיעו לטריפולי, כדי לתמוך בתושבים הנוצרים שכותרו על ידי כוחות עוינים. ב-1978, כחלק מהחזית הלבנונית, לחמו אנשי התנועה בביירות בצבא סוריה, עמו התעמתו פעם נוספת בזחלה ב-1981.
ב-1985 הגנו שומרי הארזים בחירוף נפש על כפר פאלוס וג'זין. לקראת סוף שנות השמונים, ולמעשה עד לשנת 2000, התמקדה הלחימה ברצועת הביטחון שכבש צה"ל בדרום לבנון. שומרי הארזים ומיליציות נוספות התארגנו מחדש במסגרת צבא דרום לבנון, ושימרו ברובם את האידאולוגיה שלהם, תוך אימוץ טקטיקות צבאיות חדשות.
היסטוריה > רעיונות פוליטיים

האידאולוגיה הפוליטית של שומרי הארזים שואבת את עיקריה מהלאומיות הלבנונית הפיניקיסטית, המבוססת על קיומה של לבנון כאומה עתיקה בעלת זהות לאומית ייחודית, ורואה בלבנונים המודרניים את צאצאיהם של הפיניקים הקדומים, ולא של הערבים. אותם לבנונים קדומים, ולא היוונים, הם שהניחו את היסודות לציוויליזציה המערבית של ימינו. ההשלכות הפוליטיות של אמונות אלה נמצאות בשאיפה ל"דה-ערביזציה" של לבנון, ולהבחנה ברורה בין "ערבים" ל"לבנונים", והתנגדות חריפה לרעיונות הפאן-ערביות.
באתר הרשמי של המפלגה, מופיעה האמרה: "Lebanon dies when fanaticism is sectarian, and revive when it becomes national" – "לבנון מתה כשהקנאות היא עדתית, וקמה לתחייה, כשהקנאות הופכת ללאומית".
היסטוריה > היחס לפלסטינים

לאור מעורבותם של גורמים פלסטינים במלחמת האזרחים, העניקה ישראל תמיכה למיליציות נוצריות ובהן שומרי הארזים שקיבלו ממנה תמיכה ונשק, בדומה למיליציות נוצריות אחרות בלבנון כמו הפלנגות והנמרים. במאמר שהתפרסם בג'רוזלם פוסט ב-23 ביולי 1982 סיכם סאקר את עמדתו כלפי הפלסטינים: "הפלסטינים הם אלה שעלינו להתמודד עימם. לפני עשר שנים היו 84 אלף. היום יש בין 600 ל-700 אלף. בעוד שש שנים יהיו שני מיליון. אסור לנו לתת לזה להגיע לידי כך". הפתרון שהציע: "פשוט מאוד. אנחנו נגרש אותם לעבר גבול סוריה ... מי שיסתכל לאחור, יעצור או יחזור, יירה במקום. יש לנו זכות מוסרית, הנתמכת בתוכניות יחסי ציבור מאורגנות היטב ובהכנות פוליטיות". במהלך מלחמת האזרחים הייתה סיסמתם של שומרי הארזים: "חובתו של כל לבנוני היא להרוג (לפחות) פלסטיני (אחד)".
היסטוריה > סופה של המיליציה

ב-1989 נלחמו שומרי הארזים בצבא סוריה פעם נוספת, הפעם לצידו של צבא לבנון, למען ממשלתו של הגנרל מישל עאון. ב-1990, בתגובה לכיבושה של כווית בידי סדאם חוסיין, הצהירו שומרי הארזים כי "הערביזם הוא השקר הבלתי מעורער של המאה ה-20", קראו לאזרחי לבנון להתאחד סביב מנהיגותו של עאון, ולפרוש מהחברות בליגה הערבית.
מעמדם של שומרי הארזים, כמו של שאר כוחות הימין, נחלש עם סיומה של מלחמת האזרחים ב-1990. לאחר שעאון נאלץ לעזוב את תפקידו נעצר סאקר באשמת תמיכה בו על ידי אנשי הכוחות הלבנוניים של סמיר ג'עג'ע. סאקר נמלט למובלעת ג'זין, ולבסוף עזב את לבנון לאירופה לאחר נסיגת ישראל ממנה. בכירים אחרים במפלגה נחשבים למבוקשים עד היום בלבנון, באשמת פשעי מלחמה. עד לנסיגת ישראל מדרום לבנון בשנת 2000 היוו כוחות שומרי הארזים חלק מצבא דרום לבנון, ומאז פעילותם היא בעלת ציביון פוליטי בלבד, הקוראת לסיום הנוכחות הסורית בלבנון.
כיום מפלגת שומרי הארזים היא מפלגה פוליטית חוקית ופעילה אשר הוסיפה לשמה את השם "תנועת הלאומיות הלבנונית" (חַ֫רַכַּת אל-קַאוּמִ֫יַּה א-לֻּבְּנַאנִ֫יַּה). תומכיה מפוזרים בכל העולם ולמפלגה סניפים פעילים בארצות רבות. כמו כן, למפלגה תנועת נוער.
סמלי מפלגה נוספים

סמל מיליטנטי של "שומרי הארזים" העושה שימוש חריג באותיות X ו-C לא תקנית, כדי לתעתק את שם המפלגה מערבית "חֻרַּאס אל-אַרְז" – Xurraas l Carz (למידע מורחב)
סמל פשוט יותר של המפלגה
הערות שוליים

↑  ראו מידע מורחב בעמוד הקובץ.
↑  לגבי התעתיק הייחודי, ראו מידע מורחב.
↑  Creed, John. Congressional Research Service Report Lebanon 85-885-F July 31, 1985, appendix
| --- | --- |
בקרת זהויות :  NLI: 987007605044105171  LCCN: n79135758  VIAF: 148110700   WorldCat (עם VIAF): 148110700
שמואל רהבר

| --- | --- |
אין תמונה חופשית
 לידה:  12 במאי 1929 המדאן, איראן 
 פטירה:  10 בנובמבר 2012 (בגיל 83) 
 ענף מדעי:  רפואה, אימונולוגיה 
 מקום לימודים:  אוניברסיטת טהראן 
 מוסדות:  ישיבה יוניברסיטי 
 
שמואל רהבר (12 במאי 1929 – 10 בנובמבר 2012) היה מדען יהודי-פרסי שגילה את הקשר בין רמת המוגלובין מסוכרר לרמת הגלוקוז בדם. בדיקה זאת חשובה מאוד באבחנת מחלת הסוכרת.
קורות חיים

רהבר נולד למשפחה יהודית בשנת 1929 בעיר המדאן (אחמתא המקראית), איראן. הוא קיבל תואר ברפואה מאוניברסיטת טהראן בשנת 1953 ותואר דוקטור (PhD) באימונולוגיה בשנת 1963 מאותה אוניברסיטה. מ-1953–1960 רהבר פעל כרופא קליני בערים אבאדאן וטהראן. אחרי קבלת תואר דוקטור הוא הצטרף כפרופסור חבר בחוג לאימונולוגיה באוניברסיטת טהראן.
בשנת 1968 נסע רהבר לארצות הברית, לבית ספר לרפואה על שם אלברט איינשטיין של ישיבה יוניברסיטי. שם, יחד עם הלן ראני, הוא גילה שיש קשר בין רמת המוגלובין מסוכרר (HbA1c) לריכוז הגלוקוז בדם לאורך זמן (חודשים אחרונים).
רהבר חזר לטהראן בשנת 1969 וקיבל משרה של פרופסור מן המניין. בשנת 1970 הוא מונה לראש החוג לביולוגיה שימושית בבית הספר לרפואה של אוניברסיטת טהראן. לאחר המהפכה האסלאמית ב-1979 הוא היגר לארצות הברית ושימש כפרופסור באוניברסיטאות אמריקאיות שונות. לאחר פטירתו בשנת 2012 הכריזה "אגודת הסוכרת האמריקאית" (American Diabetes Association) כי היא תחלק פרס שנתי על שמו לזכרו.
הערות שוליים

↑  חכם ההלכה בפרסית
↑  Rahbar S, Blumenfeld O, Ranney HM (1969). "Studies of an unusual hemoglobin in patients with diabetes mellitus". Biochem. Biophys. Res. Commun. 36 (5): 838–43.
ריבוי (בלשנות עברית)

.
פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח משתפך ומעט מאוד תוכן.
צורות הריבוי בעברית של שמות עצם ותארים מתחלקות לשתי קטגוריות עיקריות: סיומות "-ים" לשמות זכר ו"-ות" לשמות נקבה. תופעה זו, המקובלת במרבית המקרים, מציגה חריגים והתפתחויות היסטוריות שונות שמשפיעות על השפה העברית עד היום.
השפה העברית עשירה בצורות דקדוקיות המשקפות את המגוון והעומק של הלשון. אחת מהתופעות הבולטות בעברית היא השימוש בסיומות שונות לציון ריבוי של שמות עצם ותארים, תלוי במין הדקדוקי של המילה.
השימוש בסיומות "-ים" ו"-ות" לא תמיד היה מקובל בעבר. מחקרים מראים שבתקופות מוקדמות של השפה העברית, הבחירה בסיומת לא נקבעה תמיד על פי מין הדקדוקי. ההתאמה בין מין הדקדוקי לסיומת הרבים היא תוצאה של התפתחות לשונית ארוכת שנים.
סיומות רבים > סיומת "-ים"

משמשת לרוב לציון ריבוי של שמות עצם ותארים במין הזכר. לדוגמה: ספרים, טובים.
סיומות רבים > סיומת "-ות"

משמשת לציון ריבוי של שמות עצם ותארים במין הנקבה. לדוגמה: ספרות, טובות.
סיומות רבים > חריגים ומקרים מיוחדים

קיימים מספר חריגים בשימוש בסיומות, כאשר צורתם של שמות מסוימים איננה על פי הכלל הכללי. לדוגמה, שמות ממין זכר המסתיימים ב"-ות", כגון "אבות", או שמות ממין נקבה המסתיימים ב"-ים", כגון "נשים".
עם הזמן, צורות רבים מסוימות נעלמו מהשימוש היומיומי, ונותרו צורות רבים אחרות שנשמרו ומשמשות עד היום. כמו כן, הופיעו צורות חדשות שנוצרו בעברית החדשה.
מעבר לסיומות הרגילות והחריגים המוכרים, ישנם מקרים בהם שמות עצם בעברית נוטים בשתי צורות רבים, תופעה המשקפת את הדינמיות והגמישות של השפה. למשל, המילה "אגן" יכולה להיות "אגנים" או "אגנות", כששתי הצורות מופיעות בשימוש. תופעה זו מעידה על השפעות שונות על השפה, כולל השאלות משפות אחרות, שינויים תרבותיים והתפתחויות פנימיות בעברית עצמה.
צורות הרבים המיוחדות הללו מציינות גם את ההבדלים בין תקופות שונות בהיסטוריה של השפה העברית, מהעברית המקראית, דרך המשנה והתלמוד, ועד לעברית החדשה. במיוחד בעברית החדשה ניכרת נטייה לסדר ולהגדיר את השפה באופן המכבד את המסורת מחד גיסא, אך גם מאפשר התחדשות והתאמה למציאות החדשה מאידך.
הערות שוליים

1 2  סיומת הרבים – בין קביעוּת להתרוצצוּת, באתר האקדמיה ללשון העברית, ‏25 במרץ 2010
1 2  סיומות הרבים ־יִם ו־וֹת, באתר האקדמיה ללשון העברית, ‏17 בדצמבר 2020
↑  מה זה אגנים - מילון עברי עברי - מילוג, באתר milog.co.il
↑  מה זה אגנות - מילון עברי עברי - מילוג, באתר milog.co.il
שושנה לויט

| --- | --- |
אין תמונה חופשית
 לידה:  1947 (בת 77 בערך) וילנה, ליטא
 מדינה:  ישראל ישראל
 עיסוק:  סופרת   ציירת   מאיירת
 שפות היצירה:  עברית
 מספר צאצאים:  3
שושנה לויט (נולדה ב-1947) היא ציירת, סופרת ומאיירת ספרי ילדים ישראלית. הציגה בתערוכות בינלאומיות לאיור וזכתה בפרסים על עבודותיה.
ביוגרפיה

לויט נולדה בעיר וילנה בליטא. בשנים 1963–1967 למדה בבית הספר לאמנות בווילנה. ב-1972, בזמן שבעלה שמעון לויט היה כלוא בכלא הסובייטי כמורה לעברית, נאלצה לעלות לישראל בלעדיו. בישראל למדה עברית והשתתפה בהפגנות למען שחרורם של בעלה ושל חבריו אסירי ציון.
לויט למדה באולפן בת גלים ותוך פרק זמן קצר עברה לעין הוד בה עבדה כדי להרוויח את לחמה ולאפשר לעצמה להמשיך ללמוד וליצור אמנות. למדה טכניקות ליצור קרמיקה אצל ג'ניה ברנר, רישום והדפסים אצל אורה ויוסף שאלתיאל.
לויט התלוותה לשמעון, שעלה לישראל לאחר שחרורו ב-1973, כשיצא ללימודי פוסט דוקטורט בפיזיקה, בבוסטון, ולמדה שם איור בבית הספר של המוזיאון לאמנות בית הספר לאמנות של ניו-אינגלנד.
לויט איירה את שיריו של הסופר האיטלקי ג'אני רודארי. האיורים הוצגו גם במוזיאון ישראל ובבית אריאלה.
על בסיס הספר "איך לצייר גמד קטן" הופק ב-2001 דיסק 'סדנת הפלאים' של חברת קומפיוטרס. הדיסק נמצא במחשבים של גני חובה ברחבי ישראל.
לויט חברה באגודת הסופרות והסופרים העבריים, בסומליון - איגוד סופרים ומשוררים לילדים ולנוער ובאגודת האמנים המקצועיים בישראל. בנוסף, חברה באגודת SCBWI – האגודה הבינלאומית לסופרים ומאיירים לילדים.
ביוגרפיה > חיים אישיים

לויט מתגוררת ברחובות, נשואה לשמעון, אם לשלושה וסבתא ל־7 נכדים.
תערוכות

לויט הציגה את יצירותיה בתערוכות יחיד ותערוכות קבוצתיות בארץ. חלק מהתערוכות הקבוצתיות בהן השתתפה מחוץ לישראל היו: אמני בוסטון אקספרימנטל אצ'ינג סטודיו, מוזיאון ברוקטון לאמנות ארצות הברית. "להציל חיים על כדור הארץ" בוסטון, ארצות הברית שהוצגה גם בבודפשט, ז'נבה, מוסקבה, אוסלו, אסן, קלן, בייג'ינג, טוקיו, הירושימה, צפון אפריקה, מלבורן. בישראל: "ישראל 2002" רידינג, בתל אביב, מוזיאון יפו לעתיקות, גלריה עמליה ארבל בנמל תל אביב.
תערוכות יחיד בהן הציגה מחוץ לישראל היו: Ernesto Besso Palazzozo רומא, איטליה, גלריית אונסק"ו אלף שמשות, וילנה ליטא. בתערוכות יחיד שהציגה בישראל היו: גלריה שרה קישון בתל אביב, גלריה יפו העתיקה, מוזיאון ישראל בירושלים, גלריה בית אריאלה בתל אביב, בית דונדיקוב ברחובות, גלריה אשכול פיס ברחובות.
פרסים

פרס ראשון בתחרות לעיצוב לוגו למשרד אדריכלים, בוסטון, ארצות-הברית, 1984.
מקום ראשון בתחרות בינלאומית לאיור מטעם קרן ארנסטו בסו – איטליה, 1989.
מקום ראשון בתחרות לאיור מטעם המוזיאון לאמנות, בוסטון.
מקום ראשון בתחרות כרזות לחגיגות המאה לעיר רחובות, 1990.
פרס ראשון בעיצוב גלויה לכבוד חנוכה שהוצגה במסגרת תחרות והופצה במוזיאונים בארצות הברית, 1990.
ספריה

ההפתעה – כתבה ואיירה (תל אביב: ידיעות אחרונות, 1990)
נחום-תקום – כתבה ואיירה (תל אביב: ספרית פועלים, 1991)
גן תמר - כתבה ואיירה (קריית גת: דני ספרים, 1996)
איך לציר גמד קטן (תל אביב: ספרית פועלים, 1999)
מתנה לשי – כתבה ואיירה (הרצליה: ספרי ניב, 2019)
ספריה > איורים

מואיש הספר מספר / מואיש חן (ראשון לציון: באר, 1999)
אינני בוכה אף פעם כמעט / קרן צאיג-מסינגר (ראשון לציון: באר, 2003)
לקריאה נוספת

שושנה לויט – ספר אמן / ד"ר דליה הקר-אוריון (ישראל: שושנה לויט, 2018)
הערות שוליים

1 2 3  הסופרת שושנה לויט, באתר סימניה
1 2 3 4 5  שושנה לויט (1947-), באתר עיריית רחובות-ארכיון
↑  רשימת חברים, באתר אגודת הסופרות והסופרים העבריים
| --- | --- |
בקרת זהויות :  ICIA: 280555  NLI: 987007521047605171  LCCN: nr92010737  VIAF: 22003868   WorldCat (עם VIAF): 22003868 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שושנה לויט".
שלמנאסר הראשון

| --- | --- |
שלמנאסר הראשון זורה חול מעיר מנוצחת לפני מקדש באשור לאחר ניצחון בקרב. ציור אילוסטרציה
שלמנאסר הראשון זורה חול מעיר מנוצחת לפני מקדש באשור לאחר ניצחון בקרב. ציור אילוסטרציה
 לידה:  המאה ה־14 לפנה״ס 
 פטירה:  המאה ה־13 לפנה״ס 
 מדינה:  אשור 
 
שַׁלְמַנְאֶסֶר הראשון (באשורית: שוּלַמנוּ-אַשַרֵדוּ – האל שולמנו נשגב) (1244-1275 ? לפנה"ס) (1235-1255 ? לפנה"ס) היה מלך אשור. בנו של אַדַד-נִירָרִי הראשון, שלמנאסר המשיך את מסע הכיבושים של אביו והרחיב את גבולות אשור לצפון ולמזרח.
עם מות אביו, אדד ניררי הראשון, נתמנה שלמנאסר הראשון למלך אשור. מאז ימיו של אבי סבו-רבו, אשור-אבליט הראשון, נמצאה אשור במגמה בלתי פוסקת של התרחבות בכוח הזרוע ושלמנאסר פנה אף הוא לדרך זו ולכיבוש עמים זרים.
חלק ממערכותיו הופנו כנגד הארמים בצפון מסופוטמיה, ולאחר מספר קרבות מוצלחים, סיפח לממלכתו חלקים מקליקיה, כמו כן הקים מושבות מסחריות באזור.
בהתאם לכתביו, שנתגלו בארמונו באשור, בשנתו הראשונה כבש שמונה מדינות בצפון-מערב, והפיל את מבצר ארינו. לאחר מכן הביס את החתים, שבטי האכלמו, ומלך חניגלבת, והרחיב את גבולות ממלכתו עד לכרכמיש. ובנוסף לכך כבש את שארית שטחי ממלכת מיתני, שעוד לא סופחו לאשור. בבירתו בנה ושיקם מקדשים לאלים, שלכבודם ערך את מסעות כיבושיו. מרבית תקופת מלכותו עורערה על ידי פשיטות כשדיות על גבולות ממלכתו ועריו.
שומרי הגלקסיה (משחק וידאו)

| --- | --- |

כרזת המשחק הרשמית
 כללי
 תאריך הוצאה:  26 באוקטובר 2021
 סוגה:  משחק פעולה-הרפתקאות
 פיתוח:  Eidos Montreal
 הוצאה לאור:  Square Enix 
 ארץ מקור:  קנדה 
 שפות:  אנגלית, רוסית 
 הפצה:  Square Enix
 דרישות תוכנה
 מצבי משחק:  שחקן יחיד
 דירוג:  T (ESRB)
 פלטפורמות:  Microsoft Windows פלייסטיישן 4 פלייסטיישן 5 Xbox One Xbox Series X נינטנדו סוויץ'
 מדיה:  DVD הורדה דיגיטלית
 דרישות מערכת
 בקרים:  ג'ויסטיק (עבור הפלייסטיישן וה-Xbox) מקלדת ועכבר (עבור Microsoft Windows)
 אתר רשמי
 
שומרי הגלקסיה (באנגלית: Marvel's Guardians of the Galaxy) הוא משחק פעולה-הרפתקאות מסוגת גיבורי-על, שפותח על ידי חברת Eidos Montreal ומופץ על ידי Square Enix, המבוסס על דמויותיהם של שומרי הגלקסיה מבית מארוול קומיקס, ויצא לשוק עבור Microsoft Windows, פלייסטיישן 4, פלייסטיישן 5, Xbox One ו-Xbox Series X ב-26 באוקטובר 2021.
משחקיות

במהלך המשחק, שמשוחק כמשחק לשחקן יחיד מנקודת מבט-גוף שלישי, השחקן נכנס לנעליו של פיטר קוויל / סטאר לורד. השחקן יוכל להשתמש באקדחיו של קוויל על מנת להביס אויבים ולרחף באוויר באמצעות מגפי הסילון שלו. את חברי צוות "שומרי הגלקסיה" האחרים – דראקס המשמיד, גאמורה, רוקט ראקון וגרוט – השחקן לא יוכל לשחק באופן ישיר מכיוון שהם נשלטים על ידי בינה מלאכותית, אך השחקן יוכל להורות להם פקודות במהלך הקרבות. לכל אחת מהדמויות יש כישורים ויכולות ייחודיים משלה, אותם ניתן לשלב יחד במטרה לגרום לנזקים גדולים יותר. כאשר השחקן נלחם באויבים, מתמלא מד מיוחד שיאפשר לו לבצע מהלך מיוחד המכונה "הצטופפות קבוצתית" – במהלכה קוויל מתבקש לנאום נאום מוטיבציה ולהשמיע שיר על מנת לעודד את חבריו לקבוצה. נאום טוב יעניק לחברי הקבוצה שדרוגים מיוחדים, אם כי יכולותיו של סטאר-לורד ישודרגו ללא קשר לאיכות הנאום.
בנקודות שונות במהלך המשחק, השחקן יוכל לקבל החלטות גורליות, באמצעות עצי דיאלוג, שישפיעו על מערכות היחסים בין חברי הקבוצה ועל תוצאותם של משימות מסוימות. כמנהיג הקבוצה, דמותו של פיטר קוויל היא חלק מכל שיחה והחלטה, דבר שיוצר השלכות ברמות משתנות – מקלות ועד חמורות – על יחסיו של פיטר, כמנהיג וכחבר קבוצה, עם שאר חברי הקבוצה. למרות שעלילת המשחק תושפע ותסתעף בהתאם לבחירותיו של השחקן, עלילה הראשית העומדת במרכז המשחק עתידה להישאר זהה ולמשחק יש רק סיום אחד.
עלילה > דמויות

בנוסף לדמויותיהם של פיטר קוויל / סטאר לורד (ג'ון מקלרן) והקבוצה אותה הוא מנהיג – הכוללת את גאמורה, דראקס המשמיד, רוקט ראקון וגרוט; אושר כי המשחק עתיד לכלול את דמויותיהם של מנטיס, קוסמו כלב החלל (אנ') וליידי הלבנדר.
עלילה > תקציר העלילה

עלילת המשחק עתידה להתרחש מספר שנים לאחר מלחמה בין-גלקטית מאסיבית שהותירה את חותמה על היקום שעדיין נאלץ להתמודד השלכותיה ההרסניות. בין אלו המעוניינים לנצל את השלכות המלחמה על היקום, נמצאים פיטר קוויל ובני קבוצתו, שמקווים להרוויח כסף מהיר במהלך שיטוטיהם מלאי ההרפתקאות ברחבי הגלקסיה. עם זאת, באחת ממבצעי ההונאה שלהם, שנרקמה בעקבות הימור מטופש בין שניים מחברי הקבוצה, פיטר ובני קבוצתו מובילים בשוגג לתאונה קטנה מאוד, שמהר מאוד הולכת וגדלה לכדי שרשרת אירועים קטסטרופליים שמאיימת על שלום היקום השברירי, אלא אם כן ייקחו אחריות על מעשיהם ויפעלו על מנת למגר את האיום.
פיתוח

המשחק פותח על ידי חברת "Eidos Montreal", חברת הפיתוח העומדת מאחורי סדרת "Deus Ex". על פי צוות הפיתוח, דמותו של סטאר לורד נבחרה לשמש כדמות הראשית של המשחק מכיוון שהוא "הלב האנושי" של השומרים וחבר הקבוצה עימו הם הכי הזדהו, דבר שהיה מקל אף על השחקן להזדהות עם דמותו ולחקור את כל מערכות היחסים והקונפליקטים בין חברי הקבוצה ביתר קלות כמנהיג הקבוצה. צוות הפיתוח החליט שלא להוסיף מצבי מרובה-משתתפים, מכיוון שהם הרגישו שהשומרים מורכבים מקבוצה של אישים צבעוניים, ועל ידי מיקומו של סטאר לורד בליבן של רוב האינטראקציות החברתיות בקבוצה, השחקן יוכל לחוות טוב יותר את הדינמיקה של הקבוצה על ידי התמודדות תגובותיהם הבלתי-צפויות של חברי הקבוצה לבחירותיו של השחקן בדמותו של סטאר לורד. בעוד שסטאר לורד הוא מנהיג הקבוצה, חברי הקבוצה האחרים עשויים לחלוק על החלטתיו ולהחליט בעצמם, והשחקן צריך גם להגיב להחלטותיהם של הדמויות האחרות. צוות הפיתוח האמין כי הדבר יכול להבליט עוד יותר את שאר אישיותם ואופיים של השומרים. מערכת הבחירות והאינטאקציה החברתית של המשחק קיבלה השראה מעבודות צוות אמיתיות בה אנשים חייבים לעבוד, לנהל משא ומתן ולהתמקח זה עם זה. משחקי "Deus Ex" שימשו כהשראה מרכזית עבור הקמפיין של המשחק, שכן החלטת השחקן תשפיע על התרחשות העלילה ותביא לתוצאות שונות.
הפצה

פיתוחו של המשחק הודלף לראשונה בינואר 2017, כאשר חברת "Marvel Entertainment" הודיעה כי חתמה על שיתוף פעולה עם Square Enix במטרה לפתח משחקי וידאו שיתבססו על דמויות שונות מבית מארוול קומיקס.
ב-13 ביוני 2021, פיתוחו של המשחק הוכרז רשמית בפאנל של Square Enix בכנס E3 2021 (אנ'); עוד נמסר במהלך הפאנל כי המשחק יופץ לשוק עבור קונסולות הדור הקודם – Microsoft Windows, נינטנדו סוויץ', פלייסטיישן 4 ו-Xbox One – ועבור קונסולות הדור הנוכחי – פלייסטיישן 5 ו-Xbox Series X – ב-26 באוקטובר 2021.
בהמשך נמסר כי בניגוד ל"הנוקמים", שאף הוא פותח על ידי Eidos Montreal והופץ על ידי Square Enix, המשחק לא יכלול חבילות הרחבה או מערכת מיקרו-תשלומים עבור תכנים קוסמטיים. עבור הנינטנדו סוויץ', המשחק יהיה זמין דרך ענן.
הערות שוליים

↑  Hussain, Tamoor (June 14, 2021). "Guardians Of The Galaxy Makes Strong First Impression". GameSpot. Retrieved June 15, 2021.
↑  Brown, Fraser (June 14, 2021). "Marvel's Guardians of the Galaxy is a singleplayer misadventure full of banter and '80s bangers'". PC Gamer. Retrieved June 14, 2021.
↑  Loveridge, Sam (June 14, 2021). "Marvel's Guardians of the Galaxy game devs talk Star-Lord, decision-making, and 80s soundtracks". GamesRadar+. Retrieved June 15, 2021.
1 2  Trumbore, Dave (June 13, 2021). "Everything We Know About Marvel's New 'Guardians of the Galaxy' Game". Collider. Retrieved June 17, 2021.
↑  Carpenter, Nicole (June 13, 2021). "Square Enix's Guardians of the Galaxy game lets you be Star-Lord". Polygon. Retrieved June 15, 2021.
↑  Loveridge, Sam (June 14, 2021). "Marvel's Guardians of the Galaxy will have one ending, regardless of the choices you make". GamesRadar+. Retrieved June 15, 2021.
↑  Callum Smith, Guardians of the Galaxy game 2021: All characters and pre-order bonus, HITC, ‏2021-06-14
1 2  Romano, Nick (June 13, 2021). "Marvel unveils Guardians of the Galaxy video game as creators detail this 'crazy, wild ride'". Entertainment Weekly. Retrieved June 17, 2021.
↑  Webster, Andrew (June 13, 2021). "Eidos Montreal is making a Guardians of the Galaxy game". The Verge. Retrieved June 17, 2021.
1 2 3  Souppouris, Aaron (June 13, 2021). "'Guardians of the Galaxy' is more 'Deus Ex' than 'Avengers'". Engadget. Retrieved June 15, 2021.
↑  Purslow, Matt (June 14, 2021). "Why Guardians of the Galaxy Is Not a Multiplayer Game". IGN. Retrieved June 15, 2021.
↑  Yehl, Joshua (June 14, 2021). "Marvel's Guardians of the Galaxy Makes You the Star-Lord of the Show – E3 2021". IGN. Retrieved June 15, 2021.
↑  Farokhmanesh, Megan (January 30, 2017). "Deus Ex developer is reportedly making a Guardians of the Galaxy video game". The Verge. Retrieved June 15, 2021.
↑  Shea, Brian (June 13, 2021). "Marvel's Guardians Of The Galaxy Looks Like A Cosmic Blast, Release Date Set For October". Game Informer. Retrieved June 15, 2021.
↑  Sam Loveridge, Marvel's Guardians of the Galaxy will not have DLC or micro-transactions, gamesradar, ‏13 June 2021
↑  Peppiatt, Dom (June 13, 2021). "Guardians of the Galaxy is single-player only, has no DLC and no microtransactions". VG 247. Retrieved June 15, 2021.
↑  Whitehead, Thomas (June 15, 2021). "Marvel's Guardians Of The Galaxy: Cloud Version Confirmed For Switch". Nintendo Life. Retrieved June 15, 2021.
שוריים

| שוריים |
| --- | --- |
 Gymnocranius griseus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Spariformes
משפחה:: שוריים
שם מדעי
 Lethrinidae ‏בונפרטה, 1838

Lethrinus olivaceus
שוריים (שם מדעי: Lethrinidae) הם משפחת דגי ים מסדרת הדקראים. הם חיים במים טרופיים ברחבי האוקיינוס השקט וההודי והמין Lethrinus atlanticus מצוי גם במזרח האוקיינוס האטלנטי, לחופי דרום אפריקה. כמה מהמינים חיים בחופי ישראל.
אלו דגים בינוניים באורך של עד 1 מטר. הם בעלי ראשים גדולים, סנפירים וזנבות קצרים ולסתות צרות אך בשרניות הפונות כלפי מעלה. רוב המינים מצויים על הקרקעית וניזונים בחוליות מימיות מחסרי חוליות ודגים קטנים. חלק מהמינים בעלי שיניים חזקות העוזרות לפצח שריונות של סרטנים או צדפות.
השוריים הם קרובי משפחה רחוקים של הלוטייניים הגדולים והטורפים.
מיון

תת-משפחה Lethrininae
סוג Lethrinus
תת-משפחה Monotaxinae
סוג ומין יחיד Gnathodentex aureolineatus
סוג Gymnocranius
סוג ומין יחיד גְּדוֹל-עַיִן כָּסוּף (Monotaxis grandoculis)
סוג ומין יחיד Wattsia mossambica
שאול מזרחי (כדורגלן)

שאול מזרחי (14 באוגוסט 1936 - 2 באפריל 2018), אשר כונה גם שאול המלך, היה מגדולי שחקניה וסמליה של קבוצת בית"ר ירושלים. מזרחי שיחק ברוב שנות הקריירה שלו בעמדת הבלם. מסוף שנות החמישים ועד תחילת שנות השבעים של המאה ה-20 נחשב מזרחי על ידי אוהדיה כמנהיג והסמל של בית"ר ירושלים. כדמות התאפיין בצניעותו ורגישותו.
ביוגרפיה

שחקן קבוצת הבוגרים של בית"ר ירושלים, עזרא מזרחי, הזמין את מזרחי, שנהג לשחק בילדותו כדורגל עם חבריו, להצטרף לקבוצת הבת "בית"ר יהודה". בהמשך, בעונת 1954/55, ערך את הופעת הבכורה בקבוצה הבוגרת, ששיחקה בליגת העל הישראלית, וזאת עוד לפני שהיה בן 18, כקיצוני ימני. במשחק בכורתו כבש צמד שערים מול בית"ר תל אביב ובמשך העונה כבש שערים נוספים. בתום אותה עונה ירדה בית"ר ירושלים לליגת המשנה.
למרות גילו הצעיר, היה מזרחי שחקן בולט בקבוצה ואת כינויו "שאול המלך" רכש במהרה. בחלוף שלוש עונות העביר המאמן ארנסט ורמש את מזרחי לתפקיד הבלם. את עונת השיא שלו רשם בשנת 1957. בתפקידו החדש שיחק עד סיום הקריירה שלו. מזרחי נחשב בתקופה הזאת לאחד מהבלמים הטובים בישראל. העובדה ששיחק בנעוריו כשחקן התקפה, השפיעה על סגנון משחקו. יחסית לבלם, הרבה מזרחי להצטרף להתקפת קבוצתו ולכבוש שערים. מזרחי מונה להיות קפטן הקבוצה לאחר פרישתו של שלום ציון. מזרחי היה קפטן הקבוצה במשך מספר שנים, עד שהעביר את התפקיד לחברו לקבוצה, אודי רובוביץ'.
מזרחי שיחק בבית"ר כ-15 עונות ברציפות (אחד משיאני ההופעות של המועדון בכל הזמנים), בהן כבש 40 שערי ליגה. מספר חולצתו היה 5. בסוף עונת 1969/1970 עזב לקבוצת בית"ר לוד ובתום העונה שאחריה פרש ממשחק פעיל והחל לאמן במחלקת הנוער של בית"ר ירושלים.
מזרחי נפטר ב-2 באפריל 2018, בגיל 81.
הערות שוליים

↑  שי נובלמן‏, בית"ר האמיתית, באתר וואלה, 18 במאי 2008
↑  יצחק י. הללי, שאול מזרחי - החומה של ירושלים החדשה, חרות, 2 במרץ 1958
תקון והצעה, חרות, 16 במרץ 1958
↑  גביע ליפא לויתן ז"ל לבית"ר ת"א, חרות, 13 באוקטובר 1954
↑  משחקים מענינים בליגה א', חרות, 6 בדצמבר 1955
↑  בית"ר ירושלים (גבר על אחווה - נוצרית 3 : 0) בראש ליגת המבחן, חרות, 26 באוגוסט 1956
↑  מאיר גבאי, סימון הביא שי חנוכה לקבוצתו, מעריב, 19 בדצמבר 1960
"שאול המלך" חזר לשדה, מעריב, 31 באוקטובר 1966
↑  בית"ר י־ם-הפועל כפ"ס 2 : 1, חרות, 17 במרץ 1957
↑  שאול "המלך" מזרחי נפטר בגיל 81, באתר ynet, 2 באפריל 2018
קרצינומה

| --- | --- |

חתך היסטוכימי של קרצינומה של השד (סרטן השד)
 תחום:  אונקולוגיה 
 גורמי סיכון:  עישון 
 טיפול:  cabazitaxel  רחם DES  everolimus  רפמיצין  ipilimumab  אווסטין  axitinib  לידוקאין  anastrozole  paclitaxel  tolvaptan  אולפריב  הרצפטין  nilutamide  רגורפניב 
 קישורים ומאגרי מידע
 MeSH:  D002277
 OMIM:  8010/3
 סיווגים
 ICD-10:  C80 
 ICD-11:  XH63D2 
 ICD-O:  8010–8580
 
קרצינומה (ביוונית: karkinos - סרטן, oma - גדילה) היא גידול סרטני שמקורו ברקמת אפיתל. זהו הסוג השכיח ביותר של סרטן באדם.